news_article: jääkiekko
  Ässät rutisti tiukan voiton HPK:sta
  Pori, 16. 1. (STT)
  Puolentoista kuukauden tauon jälkeen Porin Ässät palasi taas voittokantaan kotikentällään kukistaessaan jännittävässä ja vauhdikkaassa yhteenotossa sunnuntai-iltana HPK:n lukemin 5—4 (2—1, 2—1, 1—2).
  Ässien valmentaja Veli-Pekka Ketola oli kahden peräkkäisen tappion jälkeen rustannut joukkueensa kaikki ketjut uuteen uskoon, ja Ässä-joukkue luisteli heti alkuhetkistä lähtien kovalla potkulla.
  Ensierässä Ässien maalinteon aloitti hienon yksilösuorituksen jälkeen Ari Saarinen vetämällä kiekon upeasti maalin oikeaan ylänurkkaan ohi hölmistyneen Kari Rosenbergin.
  Alkuhetkinä hieman hapuilevasti torjunut Rosenberg yllätettiin toisen kerran helpohkosti Olli Kasken iskiessä löysästi etunurkasta Ässät 2—0 johtoon. Ässien puolustuksen uinaillessa onnistui HPK kaventamaan helposti ajassa 15.35 Pasi Kivilän viimeistellessä 2—1 osuman.
  Toisessa erässä Ässät lisäsi vauhtia ja siirtyi nopeasti jo kolmen maalin johtoon Nemo Nokkosmäen ja Ari Saarisen maaleilla. Jarkko Nikanderin onnekas kavennus nosti HPK:n uudelleen peliin mukaan, ja Tomas Kapustan kolmannen erän alussa iskemä 4—3 maali teki pelistä uudelleen jännittävän taistelun.
  Kolmatta erää hallitsikin HPK, mutta Niko Marttilan ajassa 56:52 ottama turha koukkaamisjäähy koitui hämeenlinnalaisten kohtaloksi, sillä Jari Korpisalo onnistui viimeistelemään Ässien viidennen maalin. HPK onnistui vielä kaventamaan kuudella kenttäpelaajalla, mutta aika loppui hämeenlinnalaisilta kesken.
  — Nämä pelit kulminoituvat yleensä pikkuasioihin ja niin tänäänkin. Toisen erän puolivälin jälkeen teimme pari ratkaisevaa virhettä ja Ässät pääsi jo kolmen maalin johtoon. Lisäksi Kari Rosenbergillä ei tänään ollut paras päivänsä. Pari maalia meni kyllä hänen piikkiinsä, totesi HPK:n valmentaja Pentti Matikainen.
  HPK:n ehdottomasti vaarallisin kentällinen oli Niko Marttila-Jari Haapamäki puolustajina ja ketjuna Pasi Kivilä-Jukka Seppo-Niklas Hede. Muista kentällisistä esiin nousi vahvasti taistellut Marko Palo. Kari Rosenberg maaliskuussa oli alkuhetkinä epävarma, mutta paransi otetaan pelin vanhetessa.
  Ässien tähti oli upeasti pelannut ja kaksi hienoa maalia viimeistellyt Ari Saarinen, joka oli siirretty takaisin Vjatsheslav Fandulin ja Jokke Heinäsen ketjuun. Muutenkin koko ketju pelasi onnistuneen pelin. Ässien uudet kentälliset piristivät selvästi joukkueen peliä, sillä ainoastaan ketju Arto Heiskanen-Harri Lönnberg-Jari Levonen ei saanut peliään kulkemaan kunnolla. Puolustuksessa pari Jouni Vento-Pasi Peltonen onnistui parhaiten. Kari Takko maalissa pelasi varman pelin, vaikka ottelun ratkaisuhetkillä sutaisikin kiekon turhan päiten jäähyn arvoisesti yli kentän reunuksen. (STT)
  tj
  
events: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19
events: game result goal penalty goal goal penalty penalty goal goal goal goal penalty penalty penalty goal goal penalty saves saves
events: Ässät
events: HPK
events: 5–4 1–0 2–0 2–1 3–1 4–1 4–2 4–3 5–3 5–4
events: 2–1 2–1 1–2
events: power play
events: Ari Saarinen Jari Haapamäki Olli Kaski Pasi Kivilä Harri Lönnberg Rauli Raitanen Nemo Nokkosmäki Ari Saarinen Jarkko Nikander Tomas Kapusta Mikko Myllykoski Jarno Levonen Niko Marttila Jari Korpisalo Marko Palo Kari Takko Kari Takko Kari Rosenberg
events: Jarno Miikkulainen Jokke Heinänen
events: Jari Korpisalo Rauli Raitanen
events: Niklas Hede Jukka Seppo
events: Jari Levonen
events: Vjatsheslav Fandul Jouni Vento
events: Igor Boldin
events: Igor Boldin Janne Laukkanen
events: Karri Kivi
events: Niklas Hede Igor Boldin
events: home guest home guest home home home home guest guest guest home guest home guest home home guest
events: Ässät HPK Ässät HPK Ässät Ässät Ässät Ässät HPK HPK HPK Ässät HPK Ässät HPK Ässät Ässät HPK
events: 1.23 4.29 8.37 15.35 17.23 27.56 32.33 34.05 37.36 41.08 46.09 49.45 56.52 57.56 58.44 59.5
events: 2 2 2 2 2 2 2
events: 23 29